Džeina Fonda

Džeina Fonda (; dzimusi Lēdija Džeina Seimora Fonda (Lady Jayne Seymour Fonda)  Ņujorkā, ASV) ir amerikāņu aktrise, rakstniece un politiskā aktīviste. Bijusi plaši pazīstama arī kā modele un fitnesa popularizētāja. Viņas tēvs bija aktieris Henrijs Fonda, arī brālis Pīters Fonda ir aktieris.

Džeina Fonda kļuva pazīstama  ar dalību filmās Cat Ballou (1965) un "Barbarella" (Barbarella, 1968). Viņa septiņas reizes tikusi nominēta Amerikas Kinoakadēmijas balvai — par lomām filmās "Nodzītus zirgus arī nošauj, vai ne?" (1969), Klute (1971), "Džūlija" (1977), "Atgriešanās mājās" (Coming Home, 1978), "Ķīnas sindroms" (1979), "Pie Zelta ezera" (On Golden Pond, 1981), The Morning After (1986). No šīm nominācijām divas reizes balvu ir saņēmusi kā labākā aktrise galvenajā lomā (par filmām Klute un "Atgriešanās mājās"). Saņēmusi četras Zelta globusa balvas, divas BAFTA kino balvas un Emmy balvu.

2007. gadā Fonda saņēma Kannu kinofestivāla goda balvu (Honorary Palme d'Or), 2014. gadā apbalvota ar Amerikas Kinoinstitūta balvu par mūža ieguldījumu (AFI Life Achievement Award). 2019. gadā viņai piešķirta BAFTA Britannia balva, kuru viņa nevarēja saņemt, jo Vašingtonā bija aizturēta par dalību protestos. 2021. gadā saņēma Sesila Demilla balvu.

Popularizējot fiziskās aktivitātes, Fonda ir bijusi producente un pati piedalījusies vairāk nekā 20 aerobikas video laika posmā no 1982. līdz 1995. gadam, kā arī divos video 2010. gadā.

Džeina Fonda ir politiskā aktīviste, viņa uzstājusies pret Vjetnamas karu, ir protestējusi pret Irākas karu un vardarbību pret sievietēm.

2005. gadā izdevusi autobiogrāfiju.

 Filmogrāfija 
GadsNosaukums1960"Neticamais notikums" (Tall Story)1962Walk on the Wild SideThe Chapman ReportPeriod of Adjustment1963In the Cool of the DaySunday in New York1964"Plēsēji" (Joy House)Circle of Love1965Cat Ballou1966The ChaseThe Game Is OverAny Wednesday1967Hurry SundownBarefoot in the Park1968Spirits of the DeadBarbarella1969"Nodzītus zirgus arī nošauj, vai ne?" (They Shoot Horses, Don't They?)1971Klute1972"Viss kārtībā" (Tout Va Bien)1973Steelyard BluesA Doll's House1976"Zilais putns" (The Blue Bird)1977"Dika un Džeinas draiskulības" (Fun with Dick and Jane)"Džūlija" (Julia)1978Coming HomeComes a HorsemanCalifornia Suite1979"Ķīnas sindroms" (The China Syndrome)The Electric Horseman19809 to 51981"Pie Zelta ezera" (On Golden Pond)Rollover1985Agnes of God1986The Morning After1989Old Gringo1990"Stenlijs un Airisa" (Stanley & Iris)2005"Vīramāte vellamāte" (Monster-in-Law)2007"Džordžijas likums" (Georgia Rule)2011All Together2012Peace, Love & Misunderstanding2013"Sulainis" (The Butler)2014Better Living Through ChemistryThis Is Where I Leave You2015"Jaunība" (Youth)"Tēvi un meitas" (Fathers and Daughters)2017Our Souls at Night2018"Grāmatu klubiņš" (Book Club)2022"Tur" (Luck)Moving On2023"80 par godu Breidijam" (80 for Brady)Book Club: The Next Chapter"Rūbija — Jūras nezvērs" (Ruby Gillman, Teenage Kraken)

 Atsauces 

 Ārējās saites 

 Oficiālā mājaslapa 

 Mūžīgā nemiera dzirksts ar sniega karalienes labvēlību — Džeina Fonda 

Kategorija:1937. gadā dzimušie
Kategorija:Ņujorkā dzimušie
Kategorija:Amerikāņu kinoaktrises
Kategorija:Kinoakadēmijas balvas ieguvējas aktrises
Kategorija:Zelta globusa balvas ieguvēji
Kategorija:BAFTA balvas kategorijā “Labākā aktrise” laureātes
Kategorija:Emmy balvas ieguvēji